OzLabs/hebrew-wiki-articles huggingface dataset:
נאיף אכרד

נאיף אכרד (בערבית: نايف أكرد; נולד ב-30 במרץ 1996) הוא כדורגלן מרוקאי, המשחק בעמדת הבלם בריאל סוסיאדד בהשאלה מוסטהאם יונייטד ובנבחרת מרוקו.

== קריירה ==
אכרד החל את קריירת הכדורגל שלו באקדמיית הכדורגל של מוחמד השישי, לפני שעבר לפוס רבאט ב-2014. ב-15 בפברואר 2015, הוא הבקיע את שערו הראשון עבור הקבוצה בניצחון 1–3 על וידאד קזבלנקה.

לאחר ארבע עונות, הוא חתם בדיז'ון מהליגה הצרפתית.<ref name=":0"></ref> הוא ערך את הבכורה שלו בדיז'ון בניצחון 4–0 על ניס ב-25 באוגוסט 2018, כשהבקיע את השער הראשון עבור קבוצתו בהופעת הבכורה שלו.

ב-14 באוגוסט 2020 חתם בסטאד רן.<ref name=":0" /> ב-13 בספטמבר 2020 הבקיע את שער הליגה הראשון שלו בניצחון 4–2 על נים.

ביוני 2022 חתם לחמש שנים בוסטהאם יונייטד מהפרמייר ליג.<ref></ref>

ב-30 באוגוסט 2024 הושאל אל ריאל סוסיאדד מה לה ליגה.<ref></ref>

=== נבחרת מרוקו ===
אכרד ערך את הופעת הבכורה שלו בנבחרת מרוקו במשחק ידידות נגד אלבניה במשחק שהסתיים בתיקו 0–0 ב-31 באוגוסט 2016. הוא גם היה חלק מסגל הנבחרת באליפות האומות האפריקאיות 2018 וזכה עמה בתואר. ב-6 בספטמבר 2021 הבקיע את שערו הראשון נגד סודאן במוקדמות מונדיאל 2022.

היה חלק מסגל הנבחרת גם בגביע אפריקה לאומות 2021.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

== תארים ==
פוס רבאט
* ליגת העל המרוקאית: 2015/2016

נבחרת מרוקו
* אליפות האומות האפריקאיות: 2018

ווסט האם
* קונפרנס ליג: 2022/2023

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלני דיז'ון
קטגוריה:כדורגלני סטאד רן
קטגוריה:כדורגלני וסטהאם יונייטד
קטגוריה:כדורגלני ריאל סוסיאדד
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים מרוקאים בצרפת
קטגוריה:ספורטאים מרוקאים באנגליה
קטגוריה:ספורטאים מרוקאים בספרד
קטגוריה:מרוקאים שנולדו ב-1996
שמואל הלוי

הרב שמואל הלוי היה פוסק וראש ישיבה בקושטא ב.

== תולדותיו ==
נולד בשנת ש"ע (1610) בקירוב. למד את תורתו מפי רבי יוסף מטראני. רבי יהודה רוזאניס מעיד עליו: . כתב פסקים הרבה, שנשרפו רובם ככולם בשריפה שארעה בשנת ה'ת"ך. מעט מתשובותיו נדפסו בספרי חכמי דורו, וביניהם בשו"ת פני משה לרבי משה בנבנשת<ref>חלק א' סימן י"א, חלק ב' סימן כ"ח, שם סימן נ"ט</ref>, וכן בשו"ת לרבי יוסף קצבי<ref>רב יוסף סימן ח'</ref>, בשו"ת של ברוך אנג'יל, בספר בני אהרן<ref>סימן ס'</ref> לרבי אהרן לפפה, ובשו"ת מהר"ם די בוטון<ref>סימן א'</ref>.

ייתכן שנפטר בשנת תל"ה (1675), אך ככל הנראה נפטר מאוחר בהרבה<ref>שהרי היה רבו של רבי ראובן מזרחי</ref>

=== תלמידיו ===
העמיד תלמידים הרבה, ובהם נמנים רבי יהודה רוזאניס, שמביא אותו רבות בספרו משנה למלך<ref>לדוגמה הלכות מכירה פרק כ"ט הלכה ז'</ref>, רבי יצחק בכר דוד בעל ספר דברי אמת, ורבי ראובן מזרחי, מחבר ספר מעין גנים.

== כתביו ==
רוב כתביו נשרפו, אך באוצר האדמו"ר מקרלין (מספר 578) מצויות שלוש מתשובותיו בכתב יד, ואחת מהן נדפסה בקובץ בית אהרן וישראל<ref>שנה יד גיליון ד</ref>.

== לקריאה נוספת ==
* קובץ בית אהרן וישראל, שנה יד, גיליון ד'
* ש' וואנונו, אנציקלופדיה לחכמי טורקיה, עמוד 566
* שם הגדולים מערכת גדולים אות ש [קיח] "מה' שמואל הלוי"

== הערות שוליים ==

קטגוריה:נפטרים ב-1675
קטגוריה:ילידי 1610
קטגוריה:רבנים: אחרונים
קטגוריה:ראשי ישיבה
קטגוריה:רבנים טורקים
קטגוריה:האימפריה העות'מאנית: רבנים
קטגוריה:איסטנבול: רבנים
ג'יימס טרקובסקי

ג'יימס אלן טרקובסקי (באנגלית: James Alan Tarkowski; נולד ב-19 בנובמבר 1992) הוא כדורגלן אנגלי המשחק בעמדת הבלם באברטון.

==קריירה==
טרקובסקי נולד במנצ'סטר, ושיחק במחלקת הנוער של בלקברן רוברס עד שעזב אותה בשנת 2008 ועבר לשחק במיין רואד החובבנית.<ref></ref>

בשנת 2009 עבר לאולדהאם אתלטיק מהליגה האנגלית השלישית, והחל לשחק בקבוצת המילואים שלה.<ref></ref><ref></ref> ב-22 בינואר 2011 ערך את הופעת הבכורה שלו בקבוצה הבוגרת, בניצחון 2–1 על ברנטפורד. במאי 2011 חתם על חוזהו המקצועני הראשון, כשחתם לשנתיים בקבוצה הבוגרת.<ref></ref> ביוני 2013 האריך את חוזהו בשנתיים, אך בינואר 2014 עבר לברנטפורד,<ref></ref> גם היא מהליגה השלישית, אחרי 89 הופעות ו-6 שערים באולדהאם.

ב-1 במרץ 2014 ערך את הופעת הבכורה שלו בברנטפורד בתיקו 0–0 עם קרלייל יונייטד,<ref></ref> ובתום העונה העפיל עם הקבוצה לצ'מפיונשיפ. בתום העונה הבאה העפילה הקבוצה לפלייאוף העלייה לפרמייר ליג, אך הפסידה 1–5 במצטבר בצמד משחקי חצי גמר הפלייאוף נגד מידלסברו, ולא העפילה.

בינואר 2016 החלו שמועות על כך שטרקובסקי יעזוב את המועדון בחלון ההעברות, והוא אף סירב לשחק נגד ברנלי במשחק שנערך ב-15 בינואר,<ref></ref><ref></ref> נענש על כך על ידי המועדון והתנצל על כך מאוחר יותר.<ref></ref> עם זאת, טרקובסקי לא הופיע יותר במדי הקבוצה, וב-1 בפברואר 2016 עזב את המועדון לאחר שנתיים, 74 הופעות ו-4 שערים, וחתם על חוזה לשלוש עונות וחצי בברנלי, גם היא מהצ'מפיונשיפ.

טרקובסקי ערך את הופעת הבכורה שלו בקבוצה ב-20 בפברואר.<ref></ref> כשהגיע לקבוצה היא הייתה במקום השלישי, ולאחר הגעתו הקבוצה לא הפסידה עד לתום העונה ועלתה לפרמייר ליג מהמקום הראשון בטבלה.

בעונתו הראשונה בפרמיירליג לא זכה להרבה הופעות, מפני ששני הבלמים הראשונים של הקבוצה היו בן מי ומייקל קין,<ref></ref><ref></ref> אך זכה לשחק לסירוגין כשאחד מהשניים נפצע,<ref></ref> ובתום העונה עבר קין לאברטון וטרקובסקי השתלב בהרכב.<ref></ref><ref></ref>

ב-2 ביולי 2022 חתם באברטון. ב-6 באוגוסט ערך הופעת בכורה, בהפסד 0–1 לצ'לסי. ב-4 בפברואר 2023 כבש שער בכורה בניצחון 0–1 על ארסנל.

===קריירת נבחרות===
טרקובסקי בחר לייצג את נבחרת אנגליה, אף על פי שיכול היה לייצג גם את נבחרת פולין.<ref></ref><ref></ref><ref></ref>

ב-15 במרץ 2018 נבחר לראשונה לסגל נבחרת אנגליה,<ref></ref> וב-27 במרץ ערך את הופעת הבכורה שלו בנבחרת, בתיקו 1–1 עם במשחק ידידות.<ref></ref>

טרקובסקי תוכנן להצטרף לסגל הנבחרת המורחב למשחקי מונדיאל 2018,<ref></ref> אך נאלץ להיעדר בשל ניתוח בקע.<ref></ref>

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:מנצ'סטר: כדורגלנים
קטגוריה:כדורגלני אולדהאם אתלטיק
קטגוריה:כדורגלני ברנטפורד
קטגוריה:כדורגלני ברנלי
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:אנגלים שנולדו ב-1992
פטרספיס

פטרספיס (שם מדעי: Pteraspis) הוא סוג של דג קדום מהקבוצה הנכחדת דמויי פטרספידים שחי בתקופת הדבון שבעידן הפלאוזואיקון לפני 416 עד 386 מיליון שנה והיה קרובו של האסטרספיס שחי בתקופת האורדוביק.

== מאפיינים ==
משמעות השם של דג קדום זה היא כנף שריון עקב השריון שכיסה את גופו, שכלל כמה קוצים שהגנו עליו מפני טורפים כמו עקרבי מים, בעלי שריון טורפים, נאוטילוסאים ענקיים והעקרב ברונטוסקורפיו. אורכו של הפטרספיס היה עד 20 סנטימטרים. 

הפטרספיס היה שחיין מהיר שניזון בעיקר מפלנקטון<ref>Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 23. .</ref>. המאובנים של הפטרספיס התגלו בברזיל, בממלכה המאוחדת, בבלגיה ובאוקראינה. הפטרספיס תואר בידי החוקר לואי אגאסי.

== גלריה ==
פטרספיס
מאובן של פטרספיס
שחזור של פטרספיס

== קישורים חיצוניים ==

* 

== הערות שוליים ==

קטגוריה:דמויי פטרספידים
קטגוריה:בעלי חיים שחיו בדבון באירופה
קטגוריה:הממלכה המאוחדת: מאובנים
תנועה פסיבית רציפה

מכשיר CPM לשיקום אורתופדי רפואי
תנועה פסיבית רציפה (באנגלית: Continuous Passive Motion, מוכר בעולם הרפואה כ-CPM), הוא מכשיר המשמש לשלב הראשון בשיקום לאחר ניתוח או טראומה אורתופדית או לאחר שבץ.

==עקרונות הטיפול והתועלת==
מטרות השלב הראשון בשיקום: לשלוט בכאב שלאחר הניתוח, להפחית דלקת, לספק תנועה פסיבית במישור תנועה ספציפי, ולהגן על תיקון הריפוי או הרקמה. התנועה הפסיבית הרציפה, מתבצעת על ידי מכשיר, אשר מזיז ברציפות את המפרק בטווח תנועה מבוקר; הטווח המדויק תלוי בסוג המפרק, אך ברוב המקרים טווח התנועה גדל עם הזמן.

ה-CPM מצויד במנוע שמכופף את המפרק קדימה ואחורה בזווית המוגדרת מראש ומותאמות למצבו של המטופל. המכשיר מגדיל את טווח התנועה של המפרק לאורך זמן, מונע היווצרות צלקות, ומפחית כאבים באזור המפרק. במקביל, הפעילות הפסיבית מונעת את היחלשות השרירים, הרצועות והמפרקים, ומגבירה את זרימת הדם באזור הפגוע.

השימוש ב-CPM מתבצע בעקבות סוגים שונים של ניתוחי מפרקים משחזרים כגון החלפת ברך ושחזור רצועה צולבת קדמית. מנגנוני הפעולה שלו לסיוע בהחלמת המפרק תלויים בניתוח המבוצע. תפישת שיקום זו פותחה ב-1970 על ידי ד"ר רוברט ב. סלטר, והמכשיר פותח ב-1978 בסיוע המהנדס ג'ון סטרינגר.

==קישורים חיצוניים==

* [https://web.archive.org/web/20060827235841/http://www.arthroscopy.com/sp06000.htm מכשירי CPM], באתר archive.org 
* [https://web.archive.org/web/20100124095911/http://www.continuouspassivemotion.org רוברט ב.סאלטר - CPM], באתר continuouspassivemotion.org 
* [https://www.ncbi.nlm.nih.gov/pmc/articles/PMC6829007 שיקום בעקבות ניתוחי ברך], באתר ncbi.nlm.nih.gov 

==הערות שוליים==

קטגוריה:שיקום
קטגוריה:פיזיותרפיה
אננטיאורניתס

[[איברומסורניס.]]
[[מירארס.]]
Cratoavis.
Hollanda.

אננטיאורניתס (שם מדעי: Enantiornithes) היא קבוצה של עופות קמאים נכחדים שהתקיימו במשך הקרטיקון שלפני 130.7 עד 66 מיליון שנה ונכחדו עם הכחדת הקרטיקון. הקבוצה תוארה ב-1981 בידי החוקר הבריטי סיריל ווקר ופירוש שמה המדעי מיוונית עתיקה: "enantios" - ניגודי ו-"ornithes" - עופות, כלומר: "עופות מנוגדים". זאת על סמך המבנה ההפוך של חיבור עצם השכם ועצם הקורקאיד ביחס לעופות המודרניים.

עופות אלה התפתחו מהקבוצה אביאלאה, אשר התפתחה מדינוזאורים תרופודים מכוסי נוצות ובהדרגה איבדו את הדמיון לתרופודים טיפוסיים ויותר לעופות מודרניים.
== מאפיינים ==
מיני עופות אלה היו מפותחים יחסית לעופות הקמאים והיו דומים במראם לעופות המודרניים אך היו גם בעלי מאפיינים פרימיטיביים יותר כמו שרידי שיניים וטפרים בקצות הכנפיים. הם היו שונים בגודלם ממינים בגודל קוליבריים וצופיתיים עד למירארס שהגיע לגודל של תרנגול הודו. עם זאת הם לא מילאו גומחות אקולוגיות גדולות יותר שנתפסו בידי דינוזאורים ופטרוזאורים.

על סמך המאובנים הרבים שלהם שהתגלו במגוון יבשות, שחלקם היו מופרדות בידי האוקיינוסים נראה שהיו קבוצת העופות המשגשגת ביותר במשך הקרטיקון והראשונה שהייתה עם תפוצה כלל עולמית.

==מיון==
*סוג ללא מקור Abavornis
*סוג ללא מקור Alethoalaornis
*סוג ללא מקור אלכסורניס (Alexornis)
*סוג ללא מקור Avimaia
*סוג ללא מקור Bauxitornis
*סוג ללא מקור Brevirostruavis
*סוג ללא מקור Catenoleimus
*סוג ללא מקור Cathayornis
*סוג ללא מקור קונכואורניס (Concornis)
*סוג ללא מקור Cratoavis
*סוג ללא מקור Cruralispennia
*סוג ללא מקור Cuspirostrisornis
*סוג ללא מקור Dalingheornis
*סוג ללא מקור Dunhuangia
*סוג ללא מקור Elbretornis
*סוג ללא מקור Elektorornis
*סוג ללא מקור Enantiornis
*סוג ללא מקור אאואלולאביס (Eoalulavis)
*סוג ללא מקור Eocathayornis
*סוג ללא מקור Eoenantiornis
*סוג ללא מקור Evgenavis
*סוג ללא מקור Explorornis
*סוג ללא מקור Falcatakely
*סוג ללא מקור Feitianius
*סוג ללא מקור Flexomornis
*סוג ללא מקור Fortipesavis
*סוג ללא מקור Fortunguavis
*סוג ללא מקור Grabauornis
*סוג ללא מקור Gracilornis
*סוג ללא מקור Gurilynia
*סוג ללא מקור Hollanda
*סוג ללא מקור Holbotia
*סוג ללא מקור Houornis
*סוג ללא מקור Huoshanornis
*סוג ללא מקור איברומסורניס (Iberomesornis)
*סוג ללא מקור Incolornis
*סוג ללא מקור Junornis
*סוג ללא מקור Kizylkumavis
*סוג ללא מקור Largirostrornis
*סוג ללא מקור Lectavis
*סוג ללא מקור Lenesornis
*סוג ללא מקור Liaoningornis
*סוג ללא מקור Longchengornis
*סוג ללא מקור Martinavis
*סוג ללא מקור Microenantiornis
*סוג ללא מקור Mirusavis
*סוג ללא מקור Monoenantiornis
*סוג ללא מקור Musivavis
*סוג ללא מקור Nanantius
*סוג ללא מקור Noguerornis
*סוג ללא מקור Orienantius
*סוג ללא מקור Otogornis
*סוג ללא מקור Paraprotopteryx
*סוג ללא מקור Parvavis
*סוג ללא מקור Piscivorenantiornis
*סוג ללא מקור Protopteryx
*סוג ללא מקור Pterygornis
*סוג ללא מקור Qiliania
*סוג ללא מקור Sazavis
*סוג ללא מקור Shangyang
*סוג ללא מקור סינואורניס (Sinornis)
*סוג ללא מקור Xiangornis
*סוג ללא מקור Yuanjiawaornis
*סוג ללא מקור Yungavolucris
*סוג ללא מקור Yuornis
*משפחה Avisauridae
*משפחה Bohaiornithidae
*משפחה Gobipterygidae
*משפחה Longipterygidae
*משפחה Pengornithidae

==קישורים חיצוניים==

*
סנבו זן

סנבו זן, או בשמו הקודם סנבו קיודאן, פירושו ״שלושה אוצרות״ המסמלים את שלושת העקרונות הבסיסיים ביותר של הבודהיזם: בודהה, דהרמה וסנגהא. 
.

אילו זן היא דרך פשוטה לגלות את העצמי האמיתי שלנו באמצעות חוויה ישירה וקונקרטית בהשגת שקט נפשי אמיתי. הדרך להגיע לחוויה זו היא זאזן (zazen-坐禅), תרגול של מדיטציית זן בישיבה. סנבו זן ביסודו זרם דתי זן-בודהיסטי שהוקם על ידי יסוטאני הקואון רושי (YASUTANI Haku'un Rôshi) בתאריך 8 בינואר 1954.<ref></ref>

יסוטאני רושי, שנולד ב-5 בינואר 1885 בעיר שימיזו, מחוז שיזואוקה, יפן, הפך רשמית לנזיר בודהיסטי בסוטו כשהיה בן 13. בשנת 1925 פגש את הראדה סוגאקו רושי (HARADA Sogaku Rôshi), ובסופו של דבר הפך לאחד ממשיכי הדארמה שלו.

זן הגיע מסין ליפן במאה ה12–13 דרך שני בתי ספר מרכזיים: בית הספר רינזאי ובית הספר סוטו. סנבו זן שילב לראשונה בתולדות הזן את המסורות של שני בתי הספר הללו כבית ספר עצמאי חדש. למרות שיוזמת ההקמה של יסוטאני הקואון רושי, במקור ככומר סוטו מגלה שהאופי הבסיסי של הארגון הוא זה של קו הסוטו עם "הישיבה הטהורה" שלו, הסנבו-זן גם אימץ את ההארה - שיטת הכשרה מקוונת של בית הספר רינזאי, להביא את התלמידים בצורה היעילה ביותר למימוש האני האמיתי שלהם.

== קישורים חיצוניים ==
* 

* 
* 

== הערות שוליים ==

קטגוריה:ציטוט עם תסריט בשפה זרה (יפנית)
קטגוריה:זן
קטגוריה:יפן
ברטיסלאבה (מחוז)

מחוז ברטיסלאבה (בסלובקית: Bratislavský kraj; בהונגרית: Pozsonyi kerület) הוא אחד משמונת מחוזות סלובקיה. בירת המחוז היא ברטיסלאבה, בירת המדינה. המחוז נוסד לראשונה בשנת 1923 וגבולותיו הנוכחיים הוגדרו בשנת 1996. מבחינת שטח מדובר במחוז הקטן ביותר מבין מחוזות סלובקיה, אך עקב תכונות העיור והתעשייה המפותחות בו הוא המחוז הצפוף ביותר.

==גאוגרפיה==
המחוז ממוקם בדרום-מערב סלובקיה ושטחו עומד על 2,053 קמ"ר. המחוז מפוצל על ידי הרי הקרפטים המערביים הפנימיים המתחילים בברטיסלאבה וממשיכים צפון-מזרחה. ממערב לרכס שוכנת שפלת זהורי (Záhorie) וממזרח שפלה הדנובה, אזורים בהם מפותחת חקלאות חיטה ותירס. הנהרות העיקריים העוברים במחוז הם: מוראבה, דנובה והדנובה הקטנה. המחוז גובל מחוז טרנבה במזרח ובצפון, מחוז גיור-מושון-שופרון ההונגרי בדרום, ומדינות המחוז האוסטריות בורגנלנד ואוסטריה תחתית ממערב.

==דמוגרפיה==
למרות שמדובר במחוז הקטן בשטח בסלובקיה, הצפיפות בו היא הגדולה ומספר התושבים בו אינו מהנמוכים. העיר הגדולה במחוז היא ברטיסלאבה (425,459) ואחריה העיר פזינוק (21,334). המחוז יש אחוז אורבניזציה גבוה במיוחד. לפי מפקד האוכלוסין של 2001, 91.2% מהתושבים הם סלובקים, עם מיעוטים הונגרים (4.6%) וצ'כים (1.6%).

==כלכלה==
במחוז ישנה כלכלה חזקה ומתקדמת, בין היתר ישנן תעשיות: כימיה, רכב, מכונות, אלקטרוניקה ומזון. כלכלת המחוז מהווה כרבע (20 מיליארד אירו) מהתמ"ג הסלובקי. נכון לשנת 2020 למחוז יש את התמ"ג הגבוה ביותר לנפש מכל האיחוד האירופי, 51,200 אירו לנפש. האזור מאופיין במגזר שלישוני חזק, בעוד שהמגזר הראשוני מהווה 1% והשניוני 20% בלבד.
==קישורים חיצוניים==

* 

קטגוריה:סלובקיה: מחוזות
איגור ריבקוב

איגור ולדימירוביץ' ריבקוב (ברוסית: Игорь Владимирович Рыбаков; נולד ב-16 במאי 1972) הוא איש עסקים רוסי, מיליארדר. בעלים משותף של תאגיד טכנוניקול ומייסד קרן ריבקוב .

==ביוגרפיה==
ריבקוב נולד ב-16 במאי 1972 במגניטוגורסק. בשנת 1989 סיים את לימודיו התיכוניים מס' 56 בלימוד מעמיק במתמטיקה, במקביל לכך - בית ספר פיזי וטכני מתכתב במכון מוסקבה לפיזיקה וטכנולוגיה. ואז ריבקוב התקבל לפקולטה לאלקטרוניקה פיזית וקוואנטית של המכון לפיזיקה וטכנולוגיה במוסקבה.

ב-1996 סיים את לימודיו במכון לפיזיקה וטכנולוגיה במוסקבה עם תואר מהנדס-פיזיקה.

בשנת 1992, בהיותו בשנה השלישית במכון, יחד עם חברו לכיתה סרגיי קולסניקוב , הקים את חברת טכנוניקל. בשנת 2015, החברה דורגה במקום ה-91 בין 200 החברות הפרטיות הגדולות ברוסיה לפי פורבס, בשנת 2018 היא דורגה במקום ה-111<ref></ref>.

חבר ברשימת האנשים העשירים ביותר ברוסיה לפי מגזין פורבס מקום 85 בדירוג בשנת 2022 עם הון של 1.1 מיליארד דולר אמריקאי<ref></ref>.

==קישורים חיצוניים==

* 

* [https://www.youtube.com/c/%D0%98%D0%B3%D0%BE%D1%80%D1%8C%D0%A0%D1%8B%D0%B1%D0%B0%D0%BA%D0%BE%D0%B2 איגור ריבקוב], הערוץ הרשמי באתר יוטיוב
* [https://www.calcalist.co.il/local/articles/0,7340,L-3769606,00.html חברת חללי העבודה השנייה בגודלה ברוסיה נכנסת לת"א]

==הערות שוליים==

קטגוריה:מיליארדרים רוסים
קטגוריה:רוסים שנולדו ב-1972
לין (סם)

המרכיבים של הלין: [[קודאין-פרומתאזין, תרופת סירופ לשיעול, ממתקים וספרייט.]]
לין (באנגלית: Lean) המכונה גם "משקה סגול", "סגול" או "שמן", הוא משקה סמים פסיכואקטיבי, אשר מורכב מתרופה לשיעול או מסירופ קר המכיל קודאין ופרומתאזין עם משקה קל. מקורו של המשקה ביוסטון והוא מזוהה עם תרבות ההיפ הופ של דרום ארצות הברית.<ref name=":0">Tamara Palmer (2005). Country Fried Soul: Adventures in Dirty South Hip-hop. Outline Press Limited. p. 188.</ref>

== אטימולוגיה ==
כפית עם לין
המילה "לין" (lean) באנגלית פירושה "נטייה", והכוונה היא לנטייה של אנשים להתקשות בעמידה יציבה תחת השפעת שיכרון או סמים.<ref></ref> עם זאת, לסם יש שמות נוספים, כגון "סירופ" "שתייה", "שתייה סגולה", "ווק", "תה טקסס", "ספרייט" ועוד.<ref></ref><ref></ref><ref></ref><ref></ref><ref></ref>

== מרכיבים ==
בדרך כלל, לין מורכב מתרופת מרשם לשיעול שמכילה בעיקר קודאין ופרומתאזין. לעיתים היא מכילה תרופות שניתן לרכוש אותם ללא מרשם, כגון דקסטרומטורפן, מכיוון שיש להם את אותה השפעה ולא צריך לגשת לרופא על מנת להשיג אותם.<ref></ref><ref></ref>

על מנת לגרום לסם להיות ידידותי למשתמש, נוסף לתרופת השיעול משקאות קלים בטעמי פירות, כגון ספרייט ופאנטה, ובדרך כלל מגישים את הלין בכוס חד פעמית.<ref></ref><ref name=":1"></ref> לעיתים נוסף לסם ממתק, על מנת להוסיף לסם טעם מתקתק.<ref name=":0" />

== השפעה ==
ההשפעות של לין הן חזקות וגורמות ל"הרגשה טובה", שמתבטאת ב"פגיעה במיומנות מוטורית, בעייפות, ובתחושת ניתוק מכל חלקי הגוף האחרים".<ref></ref> יש הטוענים כי השימוש בסודה, בסירופ ובממתקים, משאיר טעם לוואי חזק בפה שלעיתים נשאר לאורך זמן.<ref name=":2"></ref> לעיתים משתמשים בלין בערבוב עם אלכוהול או עם סמים אחרים.<ref name=":1" />

=== סיכונים ===
כאשר מקבלים מרשם ללין, וכאשר משתמשים בו בכמויות הנכונות, הלין בטוח למדי,<ref name=":3"></ref> אך כאשר משתמשים בו בכמויות גדולות, הוא יכול לפגוע במשתמש. מנת יתר של לין עלולה לפגוע במערכת העצבים המרכזית ועלולה לגרום לדיכוי נשימתי.<ref name=":3" /> שימוש באלכוהול או בסמים אחרים ביחד עם הלין, עלול להגדיל את הסיכויים לדיכוי מערכת העצבים.<ref name=":3" />

== היסטוריה ==
רבים טוענים כי הלין התפתח ביוסטון בסביבות שנות ה-60, כאשר זמרי בלוז היו לוקחים את תרופה לשיעול עם בירה.<ref name=":2" /> זמרי הבלוז היו גרים בשכונות הרובע החמישי, הרובע השלישי ובסאות' פארק ביוסטון, וראפרים שגדלו באותם שכונות בעיר, אימצו את הלין והביאו אותו לתרבויות שונות. בשנות ה-80 ובשנות ה-90, התחילו להשתמש בקודאין ובסירופ פרומתאזין, והשילוב נהיה פופולרי עד שנות ה-90.

==קישורים חיצוניים==

== הערות שוליים ==

קטגוריה:סמים פסיכואקטיביים
קטגוריה:תרופות
קטגוריה:תופעות אינטרנט
ראש ממשלת סלובקיה

ראש ממשלת הרפובליקה הסלובקית (בסלובקית: Predseda vlády Slovenskej republiky) הוא ראש הממשלה בסלובקיה. באופן רשמי מדובר בתפקיד החוקתי השלישי בדרגתו (אחרי הנשיא ויו"ר הפרלמנט), אך בפועל מדובר בתפקיד הפוליטי המוביל במדינה. מאז עצמאותה של סלובקיה בשנת 1993, כיהנו 9 פוליטיקאים כראשי הממשלה. כיום נושא בתפקיד הפוליטיקאי רוברט פיצו.

==היסטוריה==
משרד ראש הממשלה הצ'כוסלובקי נוסד בשנת 1969 על ידי שינוי החוקה של הרפובליקה הסוציאליסטית הצ'כוסלובקית במהלך מאבקים על השליטה הסובייטית במדינה, תקופה שנקראה לימים האביב של פראג. עם עצמאותה של סלובקיה בשנת 1993 נוסד משרד ראש הממשלה הסלובקי ומאז כיהנו בו 9 ראשי ממשלה.

מכיוון שסלובקיה היא דמוקרטיה פרלמנטרית, ראש הממשלה אחראי גם על עבודה הפרלמנט הסלובקי. החוקה הסלובקית קובעת על ראש הממשלה זקוק לאמון הפרלמנט במשך כל כהונתו. כשראש ממשלה מאבד את אמון הפרלמנט, על הנשיא לפטר את ראש הממשלה ולמנות ראש ממשלה חדש או להשאירו עם סמכויות מוגבלות עד להחלטה על ראש ממשלה חדש. בנוסף, לא ראש הממשלה ממנה את שרי ממשלתו אלא הנשיא, אם כי מדובר בצעד די רשמי וראש הממשלה הוא זה שבפועל ממליץ לנשיא את מי למנות.

==רשימת ראשי הממשלה==
{| class="wikitable" style="text-align: center;"
!מס'
!תמונה
!שם (שנות חיים)
!תחילת כהונה
!סיום כהונה
!משך הכהונה
!מפלגה
|-
| 1
|115x115 פיקסלים
|ולדימיר מצ'יאר
(1942–)
|1 בינואר 1993
|15 במרץ 1994
|שנה אחת ו-73 ימים
|מפלגת העם 
|-
| 2
|
| יוזף מורבצ'יק 
(1945–)
|15 במרץ 1994
|13 בדצמבר 1994
|273 ימים
|האיחוד הדמוקרטי 
|-
| (1)
|115x115 פיקסלים
|ולדימיר מצ'יאר
(1942–)
|13 בדצמבר 1994
|30 באוקטובר 1998
|3 שנים ו-321 ימים
|מפלגת העם 
|-
| 3
|115x115 פיקסלים
|מיקולאש דז'ורינדה 
(1955–)
|30 באוקטובר 1998
|4 ביולי 2006
|7 שנים ו-247 ימים
|האיחוד הדמוקרטי-נוצרי 
|-
| 4
|115x115 פיקסלים
|רוברט פיצו
(1964–)
|4 ביולי 2006
|8 ביולי 2008
|4 שנים ו-4 ימים
|סוציאל-דמוקרטי 
|-
| 5
|115x115 פיקסלים
|איווטה רדיצ'ובה
(1956–)
|8 ביולי 2008
|4 באפריל 2012
|שנה אחת ו-271 ימים
|האיחוד הדמוקרטי-נוצרי 
|-
| (4)
|115x115 פיקסלים
|רוברט פיצו
(1964–)
|4 באפריל 2012
|22 במרץ 2018
|5 שנים ו-352 ימים
|סוציאל-דמוקרטי 
|-
| 6
|115x115 פיקסלים
|פטר פלגריני
(1975–)
|22 במרץ 2018
|21 במרץ 2020
|שנתיים
|סוציאל-דמוקרטי 
|-
| 7
|115x115 פיקסלים
|איגור מטוביץ'
(1973–)
|21 במרץ 2020
|1 באפריל 2021
|שנה אחת ו-11 ימים
|אנשים פשוטים 
|-
| 8
|115x115 פיקסלים
|אדוארד הגר
(1976–)
|1 באפריל 2021
|15 במאי 2023
|שנתיים ו-44 ימים
|אנשים פשוטים 
|-
|9
|115x115 פיקסלים
|לודוויט אודור 
(1976–)
|15 במאי 2023
|25 באוקטובר 2023
|163 ימים
|עצמאי
|-
| (4)
|115x115 פיקסלים
|רוברט פיצו
(1964–)
|25 באוקטובר 2023
|מכהן
|
|סוציאל-דמוקרטי 
|}

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סלובקיה: פוליטיקה
מתיאס אוליברה

מתיאס אוליברה מירמונטס (בספרדית: Mathías Olivera Miramontes; נולד ב-31 באוקטובר 1997) הוא כדורגלן אורוגוואי המשחק בעמדת המגן בנאפולי ובנבחרת אורוגוואי.

== קריירה ==
אוליברה, יליד מונטווידאו, הוא בוגר מחלקת הנוער של נסיונל. לאחר שהתקדם במערך הנוער, הוא ערך את הופעת הבכורה שלו בקבוצה הבוגרת ב-13 בפברואר 2016 בניצחון 0–3 על ריבר פלייט במסגרת הליגה המקומית.

אוליברה הופיע רק במשחק אחד נוסף עבור המועדון בהפסד 0–2 לפלאסה קולוניה ב-29 בפברואר 2016. בדצמבר אותה השנה נקנה על ידי אטנאס.

=== חטאפה ===
ב-14 באוגוסט 2017 חתם אוליברה על חוזה לשש שנים בחטאפה מהליגה הספרדית.

הוא הבקיע את השער הראשון שלו בקבוצה ב-21 באפריל 2018 בניצחון 0–1 על אייבר.

ב-4 ביולי 2018 אלבסטה מהליגה הספרדית השנייה החתימה את אוליברה בהשאלה לעונה אחת. הוא שיחק 15 משחקים וכבש שער עבור המועדון לפני שהשאלתו נקטעה על ידי חטאפה ב-25 בינואר 2019.

=== נאפולי ===
ב-26 במאי 2022 הוחתם לשלוש שנים על ידי נאפולי מהסרייה א', אליה הצטרף החל מ-1 ביולי 2022. ב-9 באוקטובר כבש שער בכורה בקבוצה, בניצחון 1–4 על קרמונזה.

== קריירה בינלאומית ==
ב-27 בינואר 2022 ערך אוליברה את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022.

== תארים ==
נאפולי

* אליפות איטליה: 2022/2023

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני חטאפה
קטגוריה:כדורגלני נסיונל
קטגוריה:כדורגלני אלבסטה
קטגוריה:כדורגלני נאפולי
קטגוריה:כדורגלני נבחרת אורוגוואי
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אורוגוואים בספרד
קטגוריה:ספורטאים אורוגוואים באיטליה
קטגוריה:אורוגוואים שנולדו ב-1997
ניקולאו דומיטרו

ניקולאו מנואל דומיטרו קרדוסו (באיטלקית: Nicolao Manuel Dumitru Cardoso; נולד ב-12 באוקטובר 1991 בנאקה שבשוודיה) הוא כדורגלן איטלקי המשחק בעמדת קשר הכנף בקבוצת בורי ראם יונייטד.

== קריירת מועדונים ==
דומיטרו שיחק בקבוצות נאפולי מהסרייה א', אמפולי, טרנאנה, צ'יטדלה, רג'ינה קלצ'ו, לאטינה וליבורנו מהסרייה ב', וריה מליגת העל היוונית, נוטינגהאם פורסט מהפוטבול ליג צ'מפיונשיפ, אלקורקון וז'ימנסטיק טרגונה מהליגה הספרדית השנייה, גז מתאן מדיאש מליגת העל הרומנית וסוואן בלווינגס מליגת הכדורגל של קוריאה הדרומית.

ב-17 בינואר 2022 חתם על חוזה לחצי עונה ב-UTA ארד מליגת העל הרומנית.

ב-26 ביוני 2022 חתם על חוזה לעונה ב-בני סכנין מליגת העל הישראלית. ב-27 באוגוסט כבש את שעריו הראשונים בקבוצה כשכבש צמד במשחק הבכורה שלו בניצחון 2-0 על הפועל תל אביב.

ב-8 ביולי 2023 חתם בבורי ראם יונייטד מליגת העל התאילנדית.

== קישורים חיצוניים ==

==הערות שוליים==

קטגוריה:כדורגלנים שוודים
קטגוריה:כדורגלנים איטלקים
קטגוריה:קשרי כדורגל שוודים
קטגוריה:קשרי כדורגל איטלקים
קטגוריה:כדורגלני אמפולי
קטגוריה:כדורגלני נאפולי
קטגוריה:כדורגלני טרנאנה
קטגוריה:כדורגלני רג'ינה קלצ'ו
קטגוריה:כדורגלני וריה
קטגוריה:כדורגלני לאטינה
קטגוריה:כדורגלני נוטינגהאם פורסט
קטגוריה:כדורגלני אלקורקון
קטגוריה:כדורגלני ז'ימנסטיק טרגונה
קטגוריה:כדורגלני ליבורנו
קטגוריה:כדורגלני גז מתאן מדיאש
קטגוריה:כדורגלני בני סכנין
קטגוריה:כדורגלני בורי ראם יונייטד
קטגוריה:כדורגלנים זרים בישראל
קטגוריה:איטלקים ממוצא ברזילאי
קטגוריה:ספורטאים שוודים בספרד
קטגוריה:ספורטאים איטלקים בספרד
קטגוריה:ספורטאים זרים ברומניה
קטגוריה:ספורטאים זרים בקוריאה הדרומית
קטגוריה:ספורטאים שוודים בישראל
קטגוריה:ספורטאים איטלקים בישראל
קטגוריה:ספורטאים זרים ביוון
קטגוריה:ספורטאים איטלקים ברומניה
קטגוריה:ספורטאים זרים בתאילנד
קטגוריה:שוודים שנולדו ב-1991
קטגוריה:איטלקים שנולדו ב-1991
Ramenez la coupe à la maison

Ramenez la coupe à la maison (בעברית: הביאו הביתה את הגביע) הוא שיר אליפות צרפתי שבוצע על ידי Vegedream ב-19 ביולי 2018, השיר בוצע לראשונה בגמר מונדיאל 2018.

השיר הגיע למקום הראשון במצעד השבועי של SNEP הצרפתי, והגיע במקום השלישי במצעד השווייצרי.

היקף המכירות הגיע לתקליט זהב בפורטוגל ודנמרק ותקליט פלטינה בנורווגיה וספרד.

== שמות השחקנים שמופיעים בשיר ==
בשיר מוזכרים שמותם של שחקני נבחרת צרפת:

===מצעדי פזמונם שנתיים===
{| class="wikitable plainrowheaders" style="text-align:center"
! scope="col"| מצעד 2018
! scope="col"| מיקום
|-
! scope="row"| צרפת (SNEP)<ref></ref>
| 7
|-
! scope="col"| מצעד 2019
! scope="col"| מיקום
|-
! scope="row"| צרפת (SNEP)<ref></ref>
| 70
|-
! scope="col"| מצעד 2021
! scope="col"| מיקום
|-
! scope="row"| שוודיה (Sverigetopplistan)<ref></ref>
| 79
|-
! scope="row"| שווייץ (Schweizer Hitparade)<ref></ref>
| 53
|}

== קישורים חיצוניים ==

* 

==הערות שוליים==

קטגוריה:מונדיאל 2018
קטגוריה:סינגלים שהגיעו למקום הראשון במצעד הסינגלים של SNEP
הנרי קלרנס בולדרידג'

הנרי קלרנס בולדרידג (באנגלית: Henry Clarence Baldridge; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-14 בשנים 1927–1931. לפני כן, החל מ-1923 הוא כיהן כסגן מושל המדינה.
==ראשית חייו==
הנרי קלרנס בולדרידג' נולד בכפר קארלוק שבאילינוי, שם התחנך בבתי ספר ציבוריים. הוא למד באוניברסיטת וסליאן אילינוי, ולאחר מכן לימד בבית ספר. ב-1893 נשא בולדרידג' לאישה את קורה א. מק'קרייטון.<ref></ref> לזוג נולדו בן ובת.
==קריירה==
ב-1904 עבר בולדרידג' מאילינוי לדרום-מערב איידהו והתיישב בעיר פארמה, שם הוא עסק במסחר. בהמשך הוא עסק בסחר בכלי עבודה והיה נשיא הבנק המקומי. ב-1911 נבחר בולדרידג' לבית הנבחרים של איידהו, וב-1913 נבחר לסנאט של המדינה, בו הוא כיהן תקופת כהונה אחת. ב-1922 הוא נבחר כסגן מושל איידהו ה-15. ב-1924 הוא נבחר לכהונה שנייה בתפקיד וכיהן בו תחת המושל צ'ארלס מור. ב-1926 נבחר בולדרידג' כמושל איידהו, וב-1928 נבחר לכהונה שנייה. אף על פי שהוא הזהיר מפני הרחבת תוכניות הבנייה הציבורית, נעשו תוספות משמעותיות לקמפוס אוניברסיטת איידהו במוסקו. סלילת הכבישים המדינתיים מומנה על ידי הטלת מס על הדלק.

לאחר תום כהונתו כמושל בינואר 1931, שב בולדרידג' למגוון עסקים. ב-1942 הוא התמודד בבחירות על מושב מחוז הבחירה הראשון של איידהו בבית הנבחרים של ארצות הברית, אך נוצח בבחירות הכלליות על ידי חבר הבית המכהן קומפוטון וייט.

==מותו==
לאחר פטירת רעייתו ב-1941, עבר בולדרידג' ב-1942 מפארמה לבויסי.

הנרי קלרנס בולדרידג' נפטר בבויסי ב-8 ביוני 1947. הוא נטמן בבית הקברות של פארמה.

==קישורים חיצוניים==
* [https://www.nga.org/governor/h-clarence-baldridge/ הנרי קלרנס בולדרידג'] באתר אגודת המושלים הלאומית 
* [https://politicalgraveyard.com/bio/bakewell-baldus.html#BALDRIGE הנרי קלרנס בולדרידג'] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי איידהו
קטגוריה:חברי בית המחוקקים של איידהו
קטגוריה:בוגרי אוניברסיטת וסליאן אילינוי
קטגוריה:אמריקאים שנולדו ב-1868
קטגוריה:אמריקאים שנפטרו ב-1947
אנדרטה לחללי אסון השייטת

האנדרטה לחללי אסון השייטת היא אנדרטה הניצבת בדרומה של טיילת ראשון לציון שלחוף הים התיכון. הוא מנציחה את שמות 12 הנופלים באסון השייטת בשנת 1997.

האנדרטה מורכבת מ-12 לוחות מתכת הצבועים באפור כגופה של אונייה. כל זוג לוחות מחובר זה לזה בזווית, כך שלכל זוג חתך משולש. הם מסודרים במעגל על גבי משטח מרוצף בנטייה קלה כלפי פנים, באופן היוצר צורה של מגן דוד. בראש כל לוח נקבעה לוחית פרספקס כחולה בעלת שפה גלית, המוצבת בתוך תושבת המחוזקת במסמרות, בדומה ללוחות בגופו של כלי שיט. כל אחת מהלוחיות נושאת את פרטיו של אחד הנופלים ואת איור סיכת הלוחם בשייטת 13.

על גבי אחד הלוחות קבועה הכתובת: לזכר 12 לוחמי הקומנדו הימי, שייטת 13, שנפלו במבצע "שירת הצפצפה", בכפר אנצרייה בלבנון, בלילה שבין ה-4 ל-5 בספטמבר 1997.

הטיילת הסמוכה נקראה טיילת שייטת 13 לכבוד הנופלים, וגם שמה מוצג על גבי אחד הלוחות שבאנדרטה.

האנדרטה הוקמה ביוזמת אביו של רז טבי, אחד הנופלים בפעולה, שהיה תושב ראשון לציון. היא תוכננה על ידי האדריכל רענן כספי ונחנכה בשנת 2008.

אנדרטה נוספת לחללי אסון השייטת מוצבת בחוף המושב שבי ציון.

==קישורים חיצוניים==

* [https://www.izkor.gov.il/en_59b78b1bac68d56c30dd26fe0f4c1b79 האנדרטה], באתר יזכור

חללי אסון השייטת
אסון שייטת 13
אסון שייטת 13
קטגוריה:שייטת 13
גביע המדינה בכדורסל 2022/2023

גביע המדינה בכדורסל לעונת היא התחרות ה-63 מאז היווסדו של המפעל. הפועל ירושלים זכתה בגביע בפעם השביעית בתולדותיה, לאחר ניצחון על מכבי תל אביב במשחק הגמר שנערך בפיס ארנה ירושלים.

==שיטת המשחקים==
בזהה לעונה הקודמת, פוצל מפעל גביע המדינה ל-2, טורניר זה יכלול 8 קבוצות בלבד מליגת העל, שסיימו את הסיבוב הראשון של הליגה במקומות 1–8 וטורניר גביע הליגה הלאומית שכולל את כל 14 הקבוצות בליגת המשנה ויחל בחודש אוקטובר 2021.

איגוד הכדורסל הגיע עם הסכם לחברת מגדל שתשמש כנותנת החסות לגביע.

הקבוצות שסיימו את הסיבוב הראשון במקומות 1–4 יוגרלו נגד הקבוצות שסיימו במקומות 5–8 ללא הצלבה כאשר זהות המארחת תקבע בהגרלה.
{| class="wikitable"
|+
|-
! הקבוצות המשתתפות
|-
!הרביעייה הראשונה
|-
| הפועל תל אביב
|-
| מכבי תל אביב
|-
| עירוני נס ציונה
|-
| הפועל חולון
|-
!הרביעייה השנייה
|-
| הפועל ירושלים
|-
| הפועל חיפה
|-
| הפועל באר שבע דימונה
|-
|בני הרצליה
|}

==רבע הגמר==
הגרלת הסיבוב הראשון נערכה ב-3 בינואר 2023 לאחר סיום המחזור ה-11 בליגת העל. הקבוצות במקומות 1–4 בזמן ההגרלה הוגרלו כנגד הקבוצות במקומות 5–8. הסיבוב הראשון נערך ב-14 עד 16 בינואר. שלב חצי הגמר והגמר נערכו בחודש פברואר.
{| class="wikitable"
|+רבע הגמר
|-
! קבוצה 1 !! תוצאה !! קבוצה 2
|-
| הפועל חולון || 78–80|| הפועל חיפה
|-
| הפועל תל אביב || 67–86|| הפועל ירושלים
|-
| מכבי תל אביב || 105–89|| בני הרצליה
|-
| הפועל באר שבע דימונה || 79–83|| עירוני נס ציונה
|}

== חצי הגמר ==
הגרלת חצי הגמר נערכה ב-16 בינואר 2023.
בתחילה היה צריך להיערך בפיס ארנה בירושלים, אך עקב דרישות כספיות פרסם איגוד הכדורסל שהמשחק הועבר להיכל טוטו חולון., אך לאחר העפלת הפועל ירושלים לשלב חצי הגמר הוחזר המשחק לירושלים, עקב כך עתרה הפועל חיפה לבית הדין של איגוד הכדורסל בבקשה להשיב את שלב חצי הגמר וכי מהלך המעבר לירושלים היה בלתי תקין. בית הדין של האיגוד החליט להעביר את ההחלטה להנהלת האיגוד שהצביעה על העברת משחקי חצי הגמר והגמר לירושלים. לאחר ההחלטה הגישה חברת הניהול של היכלי הספורט חולון תביעה כנגד איגוד הכדורסל בטענת הפרת חוזה, אך משכה אותה עקב חוסר הזמנים להפוך החלטה ולקיים משחק בחולון.
{| class="wikitable"
|+חצי הגמר
!קבוצה 1
!תוצאה
!קבוצה 2
|-
|הפועל ירושלים
|77–73
|הפועל חיפה
|-
|עירוני נס ציונה
|73–85
|מכבי תל אביב
|}

== הגמר ==

==הערות שוליים==

קטגוריה:2023 בישראל: כדורסל
קטגוריה:2022 בישראל: כדורסל
קטגוריה:תחרויות כדורסל ב-2023
קטגוריה:תחרויות כדורסל ב-2022
קטגוריה:עונות בגביע המדינה בכדורסל
גביע הליגה הלאומית 2022/2023

גביע הליגה הלאומית בכדורסל לעונת היא התחרות השנייה מאז היווסדו של המפעל.
עירוני נהריה זכתה בגביע.

הגרלת המשחקים נערכה ב-23 באוגוסט 2022.

==סיבוב ראשון==
המשחקים נערכו ב-21 וב-22 באוקטובר 2022. בסיבוב הראשון שוחקו 6 משחקים בהשתתפות 12 קבוצות, עירוני נהריה והפועל עפולה הוגרלו והעפילו אוטומטית לשלב הבא.
{| class="wikitable"
|-
! קבוצה א' !! תוצאה !! קבוצה ב'
|-
| עירוני נהריה ||משחק 1|| ללא
|-
| הפועל עפולה ||משחק 2|| ללא
|-
| מכבי עירוני רחובות ||75–89|| אליצור עירוני נתניה
|-
| הפועל חבל מודיעין||105–101||מכבי מעלה אדומים
|-
|מכבי עירוני רעננה||75–83|| אליצור "איתו" אשקלון
|-
|הפועל רמת-גן גבעתיים ||71–70|| מכבי ראשון לציון
|-
|אליצור שומרון ||80–98|| מכבי חיפה
|-
| מכבי עירוני רמת גן||88–80|| א.ס. רמת השרון
|-
|}

== רבע הגמר ==
המשחקים נערכו ב-8 בנובמבר 2022. בסיבוב זה שוחקו 4 משחקים בהשתתפות 8 קבוצות, 6 הקבוצות המעפילות מהשלב הקודם אליהם הצטרפו עירוני נהריה והפועל עפולה שזכו בהגרלה בסיבוב הקודם.
מנצחות משחקים 3, 4, 5 ו-7 אירחו את המשחקים בשלב זה.
{| class="wikitable"
|-
! קבוצה א' !! תוצאה !! קבוצה ב'
|-
| מכבי חיפה||70–86|| הפועל עפולה
|-
| הפועל חבל מודיעין||69–96|| עירוני נהריה
|-
|אליצור "איתו" אשקלון ||89–78|| מכבי עירוני רמת גן
|-
| אליצור עירוני נתניה||99–71||הפועל רמת-גן גבעתיים
|-
|}

== חצי הגמר ==
המשחקים נערכו ב-20 בדצמבר 2022. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר. שני המשחקים נערכו באולם קריית מנחם ברמלה.
{| class="wikitable"
|-
! קבוצה א' !! תוצאה !! קבוצה ב'
|-
| הפועל עפולה||73–87|| אליצור "איתו" אשקלון
|-
| עירוני נהריה||86–80|| אליצור עירוני נתניה
|-
|}

==הגמר==
שתי המעפילות משלב חצי הגמר התמודדו במשחק גמר על תואר מחזיקת הגביע, במשחק שנערך ב-29 בדצמבר בבית מכבי בראשון לציון, בתחילה היה אמור היה המשחק להיערך באולם קריית מנחם ברמלה בזהה לחצי הגמר, אך לאחר חצי הגמר הועבר המשחק לראשון לציון.

עירוני נהריה זכתה לראשונה בתואר.

קטגוריה:2022 בישראל: כדורסל
קטגוריה:תחרויות כדורסל ב-2022
טי-שרט (שיר)

"טי-שרט" הוא שיר שבוצע בידי הלהקה הישראלית ג'יין בורדו, ויצא לאור ב-25 בינואר 2022.

== רקע וכתיבה ==
השיר נכתב בידי סולנית הלהקה דורון טלמון והולחן בידי טלמון ובן-זוגה וחברה ללהקה מתי גלעד. בשיר מספרת טלמון על ילדותה. השיר יצא בצירוף קליפ שבוים בידי עומר אלוני.

== ביקורת ==
מבקר המוזיקה יוסי חרסונסקי סקר את השיר בחיוב, והעניק לו שלושה וחצי כוכבי זהב מתוך חמישה.

== מיקומי שיא ==

==קישורים חיצוניים==

* 
* [https://www.israelhayom.co.il/culture/music/article/7299937 צפו: ג'יין בורדו בשיר מהסגר האחרון]

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ג'יין בורדו
קטגוריה:שירים בעברית
קטגוריה:שירים על ביגוד ואופנה
ילדים אהבה שירה

"ילדים אהבה שירה" הוא שיר שבוצע בידי הלהקה הישראלית ג'יין בורדו, ויצא לאור ב-15 באוגוסט 2021.

== רקע וכתיבה ==
השיר נכתב והולחן בידי סולנית הלהקה דורון טלמון ועובד והופק בידי טלמון יחד עם בן-זוגה מתי גלעד ורועי אביטל.

השיר שוחרר בצירוף קליפ שבוים בידי עומר אלוני. בקליפ נראית טלמון כשהיא מאוכזבת וזועמת מהכותרות בעיתונים ובטלוויזיה, ומחליטה לרוץ לנשיאות. בהמשך היא אכן נבחרת כנשיאה, אולם בסוף הקליפ היא נראית מחזיקה עיתון בו נכתב שהיא התפטרה מתפקידה משום שהיא "מעדיפה להתרכז בילדים אהבה ושירה".

הקליפ מלא ברמיזות למצב הפוליטי והכלכלי בישראל במהלך מגפת הקורונה, וכולל גם קריצות לשירי עבר של הלהקה.

== ביקורת ==
מבקר המוזיקה יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה.

== מיקומי שיא ==

==קישורים חיצוניים==
* 

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ג'יין בורדו
קטגוריה:שירים בעברית
מפרצון אוגנן

מפרצון אוגנן (באנגלית: Ognen Cove ; בבולגרית: залив Огнен) הוא מפרצון החודר אל החוף הצפון-מערבי של חצי האי טריניטי באזור ארץ גרהאם, של חצי האי האנטארקטי שבאנטארקטיקה.

המפרצון הוא חלק מ מפרץ שארקו, המצוי ממערב לנקודת ניקיופ.

המפרצון הופיע כתוצאה מנסיגתו של קרחון אנדרו במחצית השנייה של המאה ה-20.

== היסטוריה ==
=== גילוי ומיפוי המפרצון ===

המפרצון מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

=== מקור השם ===

המפרצון נקרא על שם הכפר אוגנן שבדרום-מזרח בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://copernix.io/#?where=-59.67933866137696,-63.87083299999998,14&?query=&?map_type=hybrid תצלום לוויין של אזור הנונאטאק, תוך סימון אתרים נוספים באזור] באתר copernix

אוגנן
אוגנן
Never Say Never

Never Say Never (בעברית: לעולם אל תגיד לעולם לא) הוא שיר שהוקלט על ידי הזמר-יוצר הקנדי ג'סטין ביבר, בשיתוף עם הראפר האמריקאי ג'יידן סמית'. זהו שיר הנושא של אלבום הרמיקס השני והאלבום הרביעי של ביבר, Never Say Never: The Remixes.

"Never Say Never" יצא לאור כסינגל שיווקי ב-8 ביוני 2011, וכסינגל רשמי והיחיד מתוך האלבום ב-14 בפברואר 2011.

השיר נכתב על ידי ג'יידן סמית', אדם מסינג'ר, נאסרי אטווה , עומר רמברט, קוק הראל וג'סטין ביבר, בהשראת הסרט "קראטה קיד" בו שיחק ג'יידן, ואף היה לשיר הנושא שלו.

== רקע ==
שלושה ימים לאחר השקת הסרט הדוקומנטרי "ג'סטין ביבר: Never Say Never", פורסם אלבום הרמיקסים Never Say Never: The Remixes של ביבר, שדורג במקום הראשון בקנדה ובארצות הברית מיד עם כניסתו למצעדים. ליציאת האלבום קדמה יציאת הסינגל "Never Say Never" - ששימש כסינגל המוביל היחיד של האלבום.

== הפצה ==
עם יציאתו ב-8 ביוני 2011, נכנס השיר היישר לעשרים השירים המובילים במצעדים בקנדה, נורווגיה וניו זילנד, תוך שהוא נכנס לארבעים הראשונים באוסטרליה ובמדינות נוספות. לאחר שיצא מחדש כסינגל המוביל והיחיד מתוך אלבום הרמיקס Never Say Never: The Remixes, נכנס היישר לעשירייה הפותחת בבילבורד הוט 100<ref>מקום שמיני</ref>, והפך לסינגל השני המצליח של ביבר, עם רווחים שמנו 5,282,500 דולר ברחבי העולם.

== וידאו קליפ ==
הווידאו קליפ הנלווה לשיר, בוים על ידי Honey, והועלה לערוץ היוטיוב של ביבר בשידור חי ב-28 במאי, בקליפ השיר נכללו קטעים מהסרט "קראטה קיד" לצד צילומים של ג'יידן סמית' וביבר מקליטים את השיר תוך כדי שהם משחקים ורוקדים באולפן הקלטות.

בשנת 2022 הגיע הקליפ למיליארד צפיות והוא השיר ה-11 של ביבר שחצה את הרף הזה.

בזמן צילום הקליפ ביבר היה בן 17, וסמית' בגיל 12.

[[ג'יידן סמית' בנו של השחקן האמריקאי ויל סמית']]
Nasri (musician)}}, קנדי ממוצא פלסטיני שלקח חלק בכתיבת השיר

== ביצועים ==
ביבר מופיע בסנטול שבאינדונזיה, במהלך סבב ההופעות [[My World Tour, 23 באפריל 2011]]
סמית' הצטרף לביבר במהלך העצירה שלו במדיסון סקוור גארדן כחלק מסיבוב ההופעות , כדי לצלם שם את הסצנות שלהם שיופיעו לאחר מכן בסרט התיעודי של ביבר ג'סטין ביבר: Never Say Never.

ביבר וסמית' ביצעו יחד את השיר בסיבוב ההופעות , וב-.

== מיקומי שיא ==
לאחר שיצא מחדש כסינגל המוביל והיחיד מתוך אלבום הרמיקס [[Never Say Never: The Remixes, נכנס היישר לעשירייה הפותחת בבילבורד הוט 100]]

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה
|פלטינה 2×
|140,000
|-
!קנדה (Music Canada)
|פלטינה
|10,000
|-
!דנמרק
|זהב
|45,000
|-
!ניו זילנד
|זהב
|7,500
|-
!נורווגיה
|פלטינה
|10,000
|-
!בריטניה
|כסף
|200,00
|-
!ארצות הברית (RIAA)
|פלטינה 3×
|5,000,000
|-
|}

== ראו גם ==
*דיסקוגרפיה של ג'סטין ביבר

== קישורים חיצוניים ==

* ג'וסלין וונה, [http://www.mtv.com/news/1640447/justin-bieber-jaden-smith-premiere-karate-kid-video-never-say-never/ JUSTIN BIEBER, JADEN SMITH PREMIERE 'KARATE KID' VIDEO, 'NEVER SAY NEVER'], MTV, 
* 
* 

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים מסרטי קולנוע
קטגוריה:סינגלים בהוצאת איילנד רקורדס
סלומון כהן

סלומון (שלמה) כהן (נולד ב-1944) הוא ממקימי היישוב מיתר, ראש המועצה המקומית מיתר בין השנים 1998 – 2008 וחבר המועצה מיום הקמת היישוב ועד 2018, במשך 33 שנה.

==ביוגרפיה==
נולד במרוקו ב-1944 לאליהו ויקוט. עלה בשנת 1962.
===קריירה פוליטית===
היה חבר הנהלת "אגודת מתיישבי נחל חברון" שייסדה את היישוב מיתר בראשית שנות ה-80, ונשא בה מספר תפקידים בהם מזכיר האגודה. עם הקמת המועצה הממונה ב-1985 התמנה להיות חבר מועצה. מאז כיהן כחבר מועצה בראשות הרשימה המקומית של מפלגת העבודה והתמודד מטעמה לתפקיד ראש המועצה בבחירות הראשונות למועצת מיתר בשנת 1993, אך הפסיד בסיבוב השני לאליהו שפירא. לקראת הבחירות שהתקיימו בשנת 1998 הקים את סיעת "מיתר 1", ונבחר מטעמה לראשות המועצה כשהוא גובר על ראש המועצה המכהן שפירא. בבחירות שהתקיימו בשנת 2003 נבחר לקדנציה נוספת. בבחירות שהתקיימו בשנת 2008 הפסיד לאבנר בן-גרא, אך המשיך לכהן כחבר מועצה מטעם מיתר אחת. התמודד לראשות המועצה גם בבחירות שהתקיימו בשנת 2013 אך לא זכה. בבחירות שהתקיימו בשנת 2018 לראשונה לא עברה רשימתו את אחוז החסימה.

בשנת 2013 חויב כהן, בצעד חריג שהמליצה ועדה בראשות השופט ורדימוס זיילר, לשלם קנס בסך 7500 שקלים, בגין השקעות כספיות שהשקיעה המועצה בתקופת כהונתו שבוצעו בניגוד לסמכויות והובילו להפסד כספים.

===קריירה אישית===
לאחר תום כהונתו כראש מועצה, שימש בין 2009 ל-2014 כמנהל שיווק לאזור הדרום של החברה לאוטומציה. בשנת 2014 החל לשמש כמנהל שיווק ארצי בחברת מטרופולינט מבית מילגם.

כהן נשוי לסימה, אב לארבעה ילדים וסב לנכדים.

==קישורים חיצוניים==
* [https://www.masham.org.il/182/ סלומון כהן], באתר מרכז השלטון המקומי.
==הערות שוליים==

קטגוריה:ראשי מועצת מיתר
קטגוריה:ראשי רשויות מקומיות שנבחרו ברשימה עצמאית
קטגוריה:מייסדי יישובים בארץ ישראל
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:ישראלים שנולדו ב-1944
מעיין מלכה

מעיין מלכה היא שחקנית קולנוע וטלוויזיה ישראלית.

==ביוגרפיה==
מלכה נולדה בירושלים ליעקב מהנדס בחברת היי-טק ולרחל מנהלת לשכה במערך כירורגי בבית חולים. היא צאצאית של רבי דוד בן חסין מגדולי משוררי יהדות מרוקו. מלכה גדלה בגן יבנה ורקדה בלט קלאסי בלהקה הייצוגית בעיר. במסגרת זו עברה בהצלחה את שלבי מבחני הרמות של האקדמיה המלכותית לבלט בלונדון . מלכה סיימה את "תיכון גן יבנה" במגמת תיאטרון. במסגרת עבודתה כרקדנית ליוותה אמנים בישראל ומחוצה לה, ביניהם חמישיית הבנים היי פייב. לאחר סיום לימודיה היא שירתה בחטיבת הצנחנים.

לאחר שירותה הצבאי למדה משחק בבית הספר למשחק "הדרך לביטוי בימתי" בהנהלת אייל כהן ורות דייכס. בנוסף למדה תסריטאות אצל אסף צפור.

==קריירה==
הופעתה הראשונה הייתה בתפקיד בשנת 2010 בסרטו של חיים בוזגלו, "כבוד". שנה לאחר מכן הופיעה בסרטו של מרקו כרמל, "אחותי היפה" ובסרט "העפיפונים של ארמנד" בתפקיד ראשי.

בשנת 2012 שיחקה בסדרת הרשת הפסיכופת. בסדרה גילמה את אוסי, שמאוהבת בפסיכופת שמאותו מגלם אלי חביב.

בשנת 2013 החלה לשחק בתפקיד חוזר בסדרת הטלוויזיה להיות איתה שיצר אסי עזר. בסדרה מלכה מגלמת את מזכירתו המגושמת והחיננית של צביקה (מארק איווניר). היא שיחקה בסדרה בשתי עונותיה הראשונות. באותה שנה השתתפה בתוכנית המתיחות "אמבוש", שהנחה עפר שכטר וביים יגאל שילון. בסדרה הייתה השחקנית שמתחה את האישים המפורסמים. באחת התוכניות התחזתה מלכה לאקסית האובססיבית של בן זוגה של ליהיא גרינר, שפורצת לביתה.

בשנת 2014 שיחקה בתפקיד ראשי בסרטה של דניאל ג'יידלין, טירוף כפול שלוש ("Folie à Trois"). בסרט גילמה את "פיקסי", זונה טובת לב ונאיבית בעלת הפרעה נפשית.<ref></ref>

בשנת 2015 החלה לשחק בהפקות "תיאטרון השעה". בשנת 2016 החלה לשחק בתפקיד הראשי, בהצגה סינדרלה לצד דורי בן זאב.

בשנת 2017 הופיעה בסדרת הטלוויזיה נופלות על הרגליים ובעונה השנייה של הסדרה בתולות. בסדרה גילמה את חנית נערה סכיזופנית המאושפזת המוסד לנפגעי נפש.

בשנת 2020 נבחרה לצד יובל סמו לפרזנטורית בקמפיין הפרסומי של חברת כרטיסי האשראי, ישראכרט.

סרט שיצרה וכתבה בבימוי יריב הורוביץ "משטרת השבורות", בו היא משחקת בתפקיד ראשי עתיד לעלות לאקרנים לקראת 2023. בסרט מככבות חנה לסלאו, הילי לואיס ואחרות. לסרט מצטלמת בימים אלו בניו יורק, גרסה אמריקאית בכיכובה של מלכה.

==פילמוגרפיה==
{| class="wikitable"
|+ קולנוע וטלוויזיה
|-
! שנה !! כותרת !! תפקיד !! הערות
|-
| 2010 || כבוד|| מזכירת משרד עו"ד ||
|-
| rowspan="2" | 2011 || אחותי היפה ||מאהבת ||
|-
| העפיפונים של ארמנד ||נטלי ||
|-
| 2012 || הפסיכופת ||אוסי || סדרת רשת
|-
| 2017–2013 || להיות איתה || לימור || סדרת טלוויזיה
|-
|2013
|אמבוש
|שחקנית מותחת
|עונה ראשונה, שלושה פרקים
|-
|2014
|טירוף כפול שלוש
|פיקסי
|סרט קולנוע, תפקיד ראשי כותר בצרפתית: "Folie à Trois"
|-
| rowspan="3" |2017
|נופלות על הרגליים
|
|סדרת טלוויזיה
|-
|בתולות
|חנית
|שני פרקים
|-
|אאוץ'
|דמויות שונות
|דיבוב
|-
|TBA
|משטרת השבורות
|מימי
|תפקיד ראשי, בשלבי הפקה
|}

==קישורים חיצוניים==

* 

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות הדרך - בית הספר לביטוי בימתי
קטגוריה:בוגרי הדרך - בית הספר לביטוי בימתי
קטגוריה:ישראלים שנולדו ב-1990
קטגוריה:ישראליות שנולדו ב-1990
שמואל דניאל

הרב שמואל דניאל היה פוסק הלכה, מדייני שאלוניקי ובאזמיר במאה ה-17 ומחבר ספר זקן שמואל.

== תולדותיו ==
פעל בשאלוניקי בתחילה ולאחר מכן נדד לאזמיר<ref name=":0" />, משם ענה לשאלות גם מיוזיל חיסאר<ref>זקן שמואל, דף עו עמוד א</ref>. עמד בקשרי הלכה עם רבני דורו, תשובות ממנו מופיעות בספרו של רבי חיים בנבנישתי "בעי חיי"<ref>שו"ת בעי חיי חושן משפט חלק א סימן קעו, שו"ת בעי חיי חושן משפט חלק א סימן רמג </ref>, אתו התכתב בשנת ה'תי"ב<ref>שו"ת בעי חיי חושן משפט חלק א סימן קעו </ref>, עת היה רבי שמואל כבר באזמיר. דבריו מוזכרים בספרי האחרונים, וביניהם מרן החיד"א<ref>לדוגמה: ברכי יוסף או"ח סימן מ"ו ועוד מקומות רבים</ref>, הרב עובדיה יוסף<ref>למשל: שו"ת יביע אומר חלק ד - אבן העזר סימן יא </ref>, רבי יוסף חיים מבבל<ref>רב פעלים ב', יו"ד ל"ט</ref> ורבי רחמים חי חויתה הכהן<ref>שו"ת שמחת כהן חלק חושן משפט סימן ל ועוד</ref>.

== חיבוריו ==
זקן שמואל
ספרו זקן שמואל (אזמיר תקט"ז) על ארבעה טורים ובית יוסף. את הספר הביא לדפוס צאצאו של המחבר, רבי מצליח מאיר שעלה מאזמיר לירושלים, והוגה (הובא לדפוס) על ידי חתנו של רבי מצליח, רבי משה סוסי, שבמקומות רבים כתב הערות וחידושים שמופיעים בחיבור אחרי המילים "אמר המגיה". החיבור הוא שאריות של ספר גדול שחיבר ונשרף.<ref name=":0">זקן שמואל, הקדמת הרב הכולל</ref> בספר ישנם מקומות בהם אכלו עכברים את כתב היד ובחלקו פשה ריקבון עד שהגיע לדפוס<ref>כך מעיר המגיה מספר פעמים בספר</ref>.

כתב גם קונטרס גדול המחולק לסימנים אליו הוא מפנה בספרו, שלא הגיע לידינו<ref>זקן שמואל, דף רן עמוד א</ref>.

== לקריאה נוספת ==
* חכמי סלוניקי, תשנ"ב, חלק א', מבוא

== קישורים חיצוניים ==
* 

== הערות שוליים ==

קטגוריה:איזמיר: רבנים
קטגוריה:סלוניקי: רבנים
קטגוריה:סלוניקי: יהודים
קטגוריה:האימפריה העות'מאנית: רבנים
קטגוריה:רבנים יוונים
קטגוריה:רבנים טורקים
קטגוריה:פרשני הטור
קטגוריה:רבנים: אחרונים
קטגוריה:רבנים ספרדיים
וג'ידרים

וג'ידרים (בצרפתית: Vegedream, נולד בשם: Satchela Evrard Djedje; ב-25 באוגוסט 1992 באורליאן) הוא זמר ראפר צרפתי.

== קריירה ==
וג'ידרים נולד באורלאן להורים ממוצא מחוף השנהב.

בשנת 2017 הוא הוציא את הסינגל הראשון שלו, אשר הגיע למקום ה-161 במצעד של איגוד תעשיית ההקלטות הצרפתי. בשנת 2018 הוא הוציא את אלבום הבכורה שלו, Marchand de sable, שזכה להצלחה והגיע למצעד הפזמונים במספר מדינות. האלבום כלל את השיר Ramenez la coupe à la maison, אשר הוקדש לזכייתה של נבחרת צרפת במונדיאל 2018. השיר הגיע לראש מצעד הפזמונים הצרפתי והגיע למעמד של תקליט זהב ותקליט פלטינה במספר מדינות.

בשנת 2018 יצא Ategban, אלבומו השני של הזמר. הסינגל, Elle est bonne sa mère, אשר יצא מתוך האלבום, הגיע למקום השני במצעד הצרפתי.

בשנת 2022 יצא, La boîte de Pandore, אלבומו שלישי של של הזמר.

וג'ידרים חתום בסניף הצרפתי של חברת "יוניברסל מיוזיק גרופ".

==דיסקוגרפיה==
{| class="wikitable"
!align="center" rowspan="2" width="10"|שנה
!align="center" rowspan="2" width="120"|אלבום
!align="center" colspan="5" width="20"|מיקום שיא
|-
! scope="col" style="width:3em;font-size:90%;" | צרפת<br><ref name="fr"></ref>
! scope="col" style="width:3em;font-size:90%;" | בלגיה<br><ref name="bel"></ref>
! scope="col" style="width:3em;font-size:90%;" | דנמרק<br><ref></ref>
! scope="col" style="width:3em;font-size:90%;" | הולנד<br><ref></ref>
! scope="col" style="width:3em;font-size:90%;" | שווייץ<br><ref name="sw"></ref>
|-
| style="text-align:center;"|2018
|Marchand de sable
| style="text-align:center;"|5
| style="text-align:center;"|29
| style="text-align:center;"|38
| style="text-align:center;"|24
| style="text-align:center;"|—
|-
| style="text-align:center;"|2019
|Ategban
| style="text-align:center;"|9
| style="text-align:center;"|29
| style="text-align:center;"|—
| style="text-align:center;"|—
| style="text-align:center;"|45
|-
| style="text-align:center;"|2022
| La boîte de Pandore
| style="text-align:center;"|7<br /><ref></ref>
| style="text-align:center;"|149
| style="text-align:center;"|—
| style="text-align:center;"|—
| style="text-align:center;"|—
|}

== קישורים חיצוניים ==
* 

==הערות שוליים==

קטגוריה:זמרים צרפתים
קטגוריה:ראפרים צרפתים
קטגוריה:צרפתים שנולדו ב-1992
הולי קול

הולי קול (באנגלית: Holly Cole; נולדה ב-25 בנובמבר 1963 בהליפקס) היא זמרת ושחקנית קנדית.

== קורות חיים ==
הולי קול נולדה בהליפקס למשפחת מוזיקאים. אביה היה שדרן רדיו פופולרי בקנדה. כאשר אחיה הבכור עבר ללמוד מוזיקה בבוסטון, הולי ביקרה אותו והתהאבה בג'אז. בשנת 1983 היא עברה לטורונטו במטרה להתחיל בקריירה מוזיקלית.

== קריירה ==
בשנת 1986 היא הקימה טריו Holly Cole Trio ובשנת 1989 הם הוציאו תקליט Christmas Blues שזכה להצלחה. בעקבות כך הם הוציאו את האלבום הראשון Girl Talk בשנת 1990. אלבום נוסף משנת 1993 Don't Smoke in Bed קיבל פרס ג'ונו, זכה למעמד של תקליט פלטינה בקנדה והגיע למקום השביעי במצעד Billboard ליצירות ג'אז.

באותה תקופה קול שיחקה בסרט The Fairy Who Didn't Want to Be a Fairy Anymore שזכה בפרס ג'יני.

בשנים 1997 ו-2000 הולי קול הוציאה אלבומי סולו שכללו שירי פופ. בשנת 2001 היא חזרה לשירי ג'אז מוקדשים לחג מולד בתקליטור ראשון של הזמרת Baby It's Cold Outside. שנת 2003 היא הוציאה אלבום Shade שכלל בין היתר הקלטות של יצורות מאת קול פורטר, אירווינג ברלין ובריאן וילסון. האלבום זכה בתואר "אלבום השנה" בטקס פרס ג'ונו בשנת 2004.

בשנת 2010 קול הייתה חלק של אלבום צדקה של אמנים קנדים בתמיכה לפעילות של הצלב האדום.

בשנת 2011 קול חזרה להרכב מקורי של Holly Cole Trio וביחד עם מוזיקאים נוספים הם הקליטו Steal The Night: Live at the Glenn Gould Studio.

בשנת 2012 לאחר הפסקה של חמש שנים קול הוציאה אלרום חדש בשם Night בסניף קנדי של חברת יוניברסל מיוזיק גרופ. עם שירי האלבום קול עשתה סבב הופעות בקנדה, ארצות הברית, יפן וגרמניה.

== קישורים חיצוניים ==

* 

* [https://www.tradition-moderne.com/en/artist/holly-cole/#1487737663838-886b7f01-3bb27631-4efa ביוגרפיה]

קטגוריה:זמרות קנדיות
קטגוריה:שחקניות קולנוע וטלוויזיה קנדיות
קטגוריה:זמרות ג'אז
קטגוריה:זוכי פרס ג'ונו
קטגוריה:קנדים שנולדו ב-1963